**Стартира втора процедура за избор на юридически лица с нестопанска цел за включване в подготовката на програмата за трансгранично сътрудничество Гърция - България 2021 – 2027 г.**

Дирекция „Управление на териториалното сътрудничество“ в Министерството на регионалното развитие и благоустройството (МРРБ) стартира втора процедура за избор на юридически лица с нестопанска цел за осъществяване на общественополезна дейност, чиито представители да бъдат включени в състава на съвместния програмен комитет за разработване на програмата за трансгранично сътрудничество Гърция – България 2021 – 2027 г.

Крайният срок за подаване на писмено заявление за участие от заинтересованите юридически лица с нестопанска цел е 18.09.2020 г.

Пълният текст на поканата, включващ правилата на процедурата, образци на заявление за участие и необходимите придружаващи документи са публикувани в раздел *Обяви* на интернет страницата на МРРБ.

**Прикачени файлове (4)**

Приложение 1 Заявление за участие

Приложение 2 Списък с описание на изпълнявани проекти, програми и/или дейности

Приложение 3 Декларация за обстоятелства

Приложение 4 Декларация за лични данни